ایران-دا باشدا تهران ایالتی اولماقلا اؤلکه‌نین اکثر حیسه‌سینده اؤز تأثیرینی گؤسترن لئیسان یاغیش‌لارین سبب اولدوغو سئل فلاکتی نتیجه‌سینده حیاتینی ایتیرن‌لرین سایی 76-یا یوکسلیب.
بونو ایرانین مدیریت بحران تشکیلاتی‌نین صدری محمد حسین نامی وئردیگی آچیقلامادا دئییب.
محمد حسین نامی ایرانین رسمی خبر آژانسی ایرنا-یا بیلدیریب کی، ایتکین دوشن داها 7 نفرین جسدی تاپیلیب.
سون بیر هفته‌ده داشقین‌لاردا حیاتینی ایتیرن‌لرین سایی‌نین بونونلا دا 76-یا یوکسلدیگینی بیلدیرن نامی 16 نفرین هله ده ایتکین اولدوغونو بیلدیریب.
24 ایالتین سئل و یاغیش‌دان ضرر چکدیگینی ایفاده ائدن نامی 20 مین ائوین ضرر گؤردوگونو آچیقلاییب.
ایران رسمی‌لری داشقین‌دان ضرر چکمیش بؤلگه‌لرده آختاریش-قورتارما فعالیت‌لری ایله یاناشی، داشقین قوربان‌لارینا یاردیم ایشلری‌نین ده داوام ائتدیگینی بیلدیریب.
یئتکیلیلر یاغیش‌لارین داوام ائدجگی تقدیرده وطنداش‌لارا چای و کانال کنارلاریندان اوزاق دورماق باره‌ده خبردارلیق ائدیب.
